Apple-butikker gør klar til AirPods Studio

Hovedtelefoner og højttalere fra store producenter som Bose, Logitech og Sonos er blevet taget af hylderne i Apples butikker. Online forsvandt de i slutningen af september og nu har de ansatte i de fysiske butikker også fået besked på at fjerne produkterne fra hylderne, fortæller Bloomberg.

Det kunne tyde på, at Apple inden for overskuelig fremtid vil lancere egne produkter i de kategorier – sandsynligvis de længe rystede AirPods Studio around-ear hovedtelefoner, og muligvis også en ny, billigere udgave af HomePod-højttaleren (der endnu ikke er lanceret i Danmark).

Det er ikke første gang, Apple fjerner konkurrerende produkter fra deres butikker. Da Apple Watch blev lanceret i 2014, holdt Apple op med at sælge smartwatches fra Fitbit. Senest forsvandt Masimos MightySat, der måler ilt i blodet, kort inden lanceringen af Apple Watch Series 6, hvis top-feature netop er måling af ilt i blodet.

Apple fjernede tidligere på året også produkter fra danske Bang & Olufsen.

Rygterne om AirPods Studio har svirret længe. Hvor AirPods indtil nu har været in-ear modeller, skulle Studio-varianten blive en around-ear udgave med indbygget aktiv støjdæmpning og den samme 3D-orientering via U1-chippen, som AirPods Pro fik med iOS 14.

Probably Sport variant of Apples headphones

Personally not impressed, looks too much like 2 Palm Pre's attached to 2 tuning forks :/ hard to unsee

Looks a lot like what @markgurman described in April, but with homepod mesh pic.twitter.com/dzAufRRl7m
— Fudge (@choco_bit) September 16, 2020

I midten af september dukkede ovenstående billede op på Twitter. Ifølge leakeren Fudge er det en såkaldt Sport-variant af AirPods Studio.

Både AirPods Studio og den billigere HomePod-højttaler forventes præsenteret sammen med iPhone 12-modellerne i løbet af oktober måned.

Apple-butikker gør klar til AirPods Studio